L 243/92
BG
Официален вестник на Европейския съюз
20.9.2022 г.
(21)
След появата на тези огнища на високопатогенна инфлуенца по птиците ветеринарните органи на Канада, Обединеното кралство и Съединените щати създадоха 10-километрова контролна зона около засегнатите стопанства и проведоха политика за унищожаване на птиците с цел контрол на наличието на високопатогенна инфлуенца по птиците и ограничаване на разпространението на тази болест.
(22)
Канада, Обединеното кралство и Съединените щати представиха на Комисията информация във връзка с епизоотичната обстановка на своята територия и с предприетите от тях мерки за предотвратяване на по-нататъшното разпространение на високопатогенната инфлуенца по птиците.
Комисията направи оценка на тази информация.
Въз основа на тази оценка и с цел да се запази здравният статус на животните в Съюза, следва да не бъде вече разрешено въвеждането в Съюза на пратки с домашни птици, зародишни продукти от домашни птици и прясно месо от домашни птици и пернат дивеч от областите, обхванати от ограниченията, наложени от ветеринарните органи на Канада, Обединеното кралство и Съединените щати поради неотдавнашните огнища на високопатогенна инфлуенца по птиците.
(23)
Канада представи актуализирана информация за епизоотичната обстановка на своята територия във връзка с осемнадесет огнища на високопатогенна инфлуенца по птиците в животновъдни обекти за домашни птици в провинциите Албърта (9), Британска Колумбия (1), Манитоба (1), Онтарио (3), Квебек (2) и Саскачеуан (2), потвърдени между 31 март 2022 г. и 23 април 2022 г.
(24)
Освен това Обединеното кралство представи актуализирана информация за епизоотичната обстановка на своята територия във връзка с едно огнище на високопатогенна инфлуенца по птиците в животновъден обект за домашни птици на остров Whalsay, Шетландски острови, Шотландия, Обединеното кралство, което беше потвърдено на 30 май 2022 г.
(25)
Съединените щати също така представиха актуализирана информация за епизоотичната обстановка на своята територия във връзка с четиринадесет огнища на високопатогенна инфлуенца по птиците в животновъдни обекти за домашни птици в щатите Минесота (5), Мисури (1), Небраска (2), Северна Дакота (2) и Южна Дакота (4), Съединени щати, потвърдени между 8 март 2022 г. и 14 април 2022 г.
(26)
Канада, Обединеното кралство и Съединените щати също така представиха информация за предприетите от тях мерки за предотвратяване на по-нататъшното разпространение на тази болест.
По-специално, след появата на тези огнища на високопатогенна инфлуенца по птиците Канада, Обединеното кралство и Съединените щати проведоха политика за унищожаване на птиците с цел контрол и ограничаване на разпространението на тази болест, а също така изпълниха необходимите мерки за почистване и дезинфекция след прилагането на политиката за унищожаване на птиците в заразените животновъдни обекти за домашни птици на своите територии.
(27)
Комисията направи оценка на представената от Канада, Обединеното кралство и Съединените щати информация и стигна до заключението, че огнищата на високопатогенна инфлуенца по птиците в птицевъдните обекти са елиминирани и вече няма риск, свързан с въвеждането в Съюза на стоки от домашни птици от зоните в Канада, Обединеното кралство и Съединените щати, от които въвеждането в Съюза на стоки от домашни птици е било преустановено поради появата на тези огнища.
(28)
Поради това приложения V и XIV към Регламент за изпълнение (ЕС) 2021/404 следва да бъдат изменени, за да се вземе предвид настоящата епизоотична обстановка по отношение на високопатогенната инфлуенца по птиците в Канада, Обединеното кралство и Съединените щати.
(29)
Предвид настоящата епизоотична обстановка в Канада, Обединеното кралство и Съединените щати по отношение на високопатогенната инфлуенца по птиците и сериозния риск от въвеждането ѝ в Съюза, измененията, които трябва да бъдат направени с настоящия регламент в Регламент за изпълнение (ЕС) 2021/404, следва да породят действие по спешност.
(30)
Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,